num_pages: 432
description: Няма пощада в лудешкото продължение на „Сестри Палавееви в бурята на историята”: предпазните колани са свалени, пътувате на собствен риск!Кара и Яра са отново тук, а световните събития ще трябва да се посместят, за да им отворят място! Чаровните близначки, попаднали във вихъра на Втората световна война, натискат педала докрай в най-лудото приключение на живота си. Театърът на бойните действия се разширява: Сърбия, Македония, Англия, Америка… Ако сте в състояние да поберете и съвместите в главите си филми като „Гадни копилета“ на Тарантино и „Банани“ на Уди Алън, абсурдните клипове на Монти Пайтън с епичния наратив на Толкин, югославските партизански екшъни и наръч винтидж комикси, може би ще се досетите за какво иде реч… Очаква ви и цяла галерия от най-колоритни образи: български комунисти, устремени към „прекрасния нов свят“, югославски партизани, банда джуджета, окопали се в старите сребърни мини на крал Стефан Урош, врачката Ганга, заблудени слугинчета, резидент на НКВД… и още куп герои на едно време, в което нищо не е нормално.Новият роман на Алек Попов обаче предлага и нещо много повече от забава. Отправя дързък, но верен до болка поглед към историята – отвъд тотемите на идеологиите и политическата коректност – който оперира туморите на миналото със скалпела на смеха. Едно освобождаващо преживяване на фона на измамната носталгия по миналото, изпълзяла от гънките на спящия разум.
language: Bulgarian
title: Сестри Палавееви. По пътя към новия свят
publisher: Сиела